উলুবেড়িয়া লেভেল ক্রসিংয়ে যানজটের সমস্যা দীর্ঘদিনের। একবার রেলগেট বন্ধ হলে দু‌’দিকের গাড়িকে দীর্ঘক্ষণ অপেক্ষা করতে হয়। আবার লেভেল ক্রসিংয়ের গেট খুলে যখন গাড়ি ছাড়া হয়, তখন ট্রেন চলাচল ব্যাহত হয়। লেভেল ক্রসিংয়ের গেট ভেঙেও মাঝেমধ্যে ট্রেন ও গাড়ি চলাচ‌ল বিঘ্নিত হয়। এই সমস্যা সমাধান করতেই ২০১৫ সালের মাঝামাঝি উড়ালপুলটির নির্মাণকাজ শুরু হয়। এটি তৈরি করছে রাজ্য পূর্ত (সড়ক) দফতর। খরচ হচ্ছে প্রায় ৪৫ কোটি টাকা। রেলের অংশে নির্মাণ কাজের টাকা রেল পূর্ত (সড়ক) দফতরকে দিয়ে দিয়েছে। বাকি টাকা খরচ করছে রাজ্য সরকার।